تعاندني و تگلي أعلىٰ الهجر فنك !
أنة الفني !!
لون عيوني شاهَن ليك
صَدگ يا جِليل عتاب أغَـرگـها بـ دمع حزني
ولَون شفافي ندهَنك
لَـ أشگ شفافي شگ سمچة بطرف سني
أنة الفني !!
......................
غمضت عيوني بكل قوتي من حجايته ...
رفعت راسي اله واني بحضنه
خليت ايدي على حلكه خزرني ونزل ايدي
اني دموعي وحدها تنزل
طلحه ممنوع تحجي هالكلام مررره ثانيه
اني مو ام احدددد ولا اريددد احد
ظل خازرني
شالني وهمس ب اذني
_سكتت لهاي حجايتج لان مريضه ومو بصحتج لو حاجيه هالكلام بغير وقت جان اصرفت وياج غير تصرف ....
نزلني على السرير
وسحب العلاج من الطاوله وفتح بطل المي
خلاهن كدامي
اخذت العلاج شربته
امك تعرف اني منو
_لا
همست ب استهزاء منو يكول هاي امك اصلاً
بسرعه رفع راسه ورجع خزرني
اعرفه شكد ما يكون عصبي بس مستحيل يحجي او يتلفظ ب كلام محلو عنده قدره على الصبر ويتحمل اي شخص ...
استفزيتك مو شنو عبالك بس انت تستفزني
_شكد صار عمرج
مهما يكون عمري بس مو اكبر منك يا حضره القاضي
ضحك ودار راسه يضم ضحكته
_34 مووو
اي بس بعدني بشبابي مو مثلك عجزت من وقت
اخذ بطل المي يشرب ويبتسم
لا دا اشاقه بعدك شباب كُله ماركات وعطور ب ورق لدرجه خدامتك اول ما بدأت تسرق سرقت العطور
رفع حاجبه ونزل نظره للتليفون
واكف كدامي منتجي على الحايط ويگلب ب التليفون ....
طلحه اريد تليفوني
_باجر ادزه بيد واحد من الحمايه
سيارتي و اوراقي جواز سفري وين
_ ميخصج
شنو ميخصني غير اورااقي
_ ما يرجعن لا تتأملين
كالها ودار ظهره دخل لغرفته قفل الباب ورا ....
من هاليوم بعد ما شفت طلحه اختفى بشكل نهائي بدون حتى ما يفسر الي سوه للخدامه واخذت عقابها لو لا ....
بدون ما يكُلي اذا تأكد من الاشخاص القتلوا الطفله وكدر يلزمهم لو لا
اختفى واني كُل هالاسئله براسي ....